**790. Navodilo o določitvi načina izstavitve zahtevkov in rokov izplačil za financiranje dodatka in potnih stroškov zaposlenih zaradi začasne razporeditve zaradi nujnih delovnih potreb, stran 2135.**

Na podlagi osmega odstavka 55. člena Zakona o začasnih ukrepih za omilitev in odpravo posledic COVID-19 (Uradni list RS, št. 152/20, 175/20 – ZIUOPDVE, 82/21 – ZNB-C, 112/21 – ZNUPZ, 167/21 – odl. US in 206/21 – ZDUPŠOP) minister za zdravje izdaja

**N A V O D I L O**

**o določitvi načina izstavitve zahtevkov in rokov izplačil za financiranje dodatka in potnih stroškov zaposlenih zaradi začasne razporeditve zaradi nujnih delovnih potreb**

**[1. člen](https://www.uradni-list.si/glasilo-uradni-list-rs/vsebina/2022-01-0790/navodilo-o-dolocitvi-nacina-izstavitve-zahtevkov-in-rokov-izplacil-za-financiranje-dodatka-in-potnih-stroskov-zaposlenih-zaradi-zacasne-razporeditve-zaradi-nujnih-delovnih-potreb/" \l "1.%C2%A0%C4%8Dlen)**

S tem navodilom se določa način izstavitve zahtevkov in roki izplačil za financiranje dodatka in potnih stroškov zaposlenih zaradi začasne razporeditve zaradi nujnih delovnih potreb za izvajalce zdravstvene dejavnosti.

**[2. člen](https://www.uradni-list.si/glasilo-uradni-list-rs/vsebina/2022-01-0790/navodilo-o-dolocitvi-nacina-izstavitve-zahtevkov-in-rokov-izplacil-za-financiranje-dodatka-in-potnih-stroskov-zaposlenih-zaradi-zacasne-razporeditve-zaradi-nujnih-delovnih-potreb/" \l "2.%C2%A0%C4%8Dlen)**

(1) Izvajalec zdravstvene dejavnosti Ministrstvu za zdravje (v nadaljnjem besedilu: ministrstvo) izstavi zahtevek za financiranje potnih stroškov in dodatka v višini 20 odstotkov urne postavke osnovne plače zaposlenih v skladu specifikacijo, ki je objavljena na povezavi https://www.gov.si/teme/koronavirus-sars-cov-2/za-izvajalce-zdravstvene-dejavnosti/.

(2) Zahtevek se izstavi prek Uprave Republike Slovenije za javna plačila (v nadaljnjem besedilu: UJP).

(3) Izvajalec zdravstvene dejavnosti hrani vso dokumentacijo, na podlagi katere uveljavlja povračilo sredstev za dodatke, in jo na zahtevo ministrstva predloži v sedmih dneh od prejema zahteve.

**[3. člen](https://www.uradni-list.si/glasilo-uradni-list-rs/vsebina/2022-01-0790/navodilo-o-dolocitvi-nacina-izstavitve-zahtevkov-in-rokov-izplacil-za-financiranje-dodatka-in-potnih-stroskov-zaposlenih-zaradi-zacasne-razporeditve-zaradi-nujnih-delovnih-potreb/" \l "3.%C2%A0%C4%8Dlen)**

(1) Izvajalec zdravstvene dejavnosti prek UJP izstavi naslednje zahtevke:

– do 31. 3. 2022 za začasno prerazporeditev v obdobju od 1. 1. 2022 do 28. 2. 2022;

– do 31. 5. 2022 za začasno prerazporeditev v obdobju od 1. 3. 2022 do 30. 4. 2022;

– do 31. 7. 2022 za začasno prerazporeditev v obdobju od 1. 5. 2022 do 30. 6. 2022.

(2) Ministrstvo izvajalcem zdravstvene dejavnosti izvede plačilo zahtevkov v 30 dneh od prejema zahtevka.

(3) Zahtevki, izstavljeni po rokih, določenih v prvem odstavku tega člena, se obravnavajo in izplačajo skupaj z zahtevki naslednjega obdobja.

**[KONČNA DOLOČBA](https://www.uradni-list.si/glasilo-uradni-list-rs/vsebina/2022-01-0790/navodilo-o-dolocitvi-nacina-izstavitve-zahtevkov-in-rokov-izplacil-za-financiranje-dodatka-in-potnih-stroskov-zaposlenih-zaradi-zacasne-razporeditve-zaradi-nujnih-delovnih-potreb/" \l "KON%C4%8CNA%C2%A0DOLO%C4%8CBA)**

**[4. člen](https://www.uradni-list.si/glasilo-uradni-list-rs/vsebina/2022-01-0790/navodilo-o-dolocitvi-nacina-izstavitve-zahtevkov-in-rokov-izplacil-za-financiranje-dodatka-in-potnih-stroskov-zaposlenih-zaradi-zacasne-razporeditve-zaradi-nujnih-delovnih-potreb/" \l "4.%C2%A0%C4%8Dlen)**

To navodilo začne veljati naslednji dan po objavi v Uradnem listu Republike Slovenije.

Št. 0070-52/2022

Ljubljana, dne 16. marca 2022

EVA 2022-2711-0027

**Janez Poklukar**

minister